ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας, δημοτικής έκτασης, εμβαδού 129.579,23 τ.μ., που βρίσκεται ανάντη του
οικισμού Χώρας του Δήμου Σαμοθράκης Περιφερειακής Ενότητας Έβρου, για προστατευτικούς
και υδρονομικούς σκοπούς.
Εν μέρει ανάκληση απόφασης αναδάσωσης για
έκταση 3.282,35 τ.μ., λόγω: α) μη υπαγωγής αυτής
στις διατάξεις και τους περιορισμούς της δασικής
νομοθεσίας και β) μη ακριβούς εντοπισμού, στη
θέση «Λακασά», Τοπικής Κοινότητας Ξηροκάμπου, Δημοτικής Ενότητας Κυπαρισσίας, του Δή-
μου Τριφυλίας, Νομού Μεσσηνίας.
ΑΠΟΦΑΣΕΙΣ
Αριθμ. 3831
(1)
Κήρυξη ως αναδασωτέας, δημοτικής έκτασης,
εμβαδού 129.579,23 τ.μ., που βρίσκεται ανάντη
του οικισμού Χώρας του Δήμου Σαμοθράκης Περιφερειακής Ενότητας Έβρου, για προστατευτι-
κούς και υδρονομικούς σκοπούς.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Το «Σύνταγμα της Ελλάδας» άρθρο 117 παρ. 3
(Α΄ 120).
2. Το ν. 998/1979 (Α΄ 289) «Περί προστασίας δασών και των δασικών εν γένει εκτάσεων της Χώρας»
(Α΄ 289) και ειδικότερα το άρθρο 38 παρ. 2 και το άρθρο 41.
3. Το ν. 998/1979 άρθρο 70 παρ. 3, όπως προστέθηκε
με την παρ. 2 του άρθρου 12 του ν. 2040/1992 «Ρυθμίσεις θεμάτων αρμοδιότητας Υπουργείου Γεωργίας
και νομικών προσώπων εποπτείας και άλλες διατάξεις»
(Α΄ 70) και αντικαταστάθηκε με την παρ. 15 του άρθρου 1
του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγμάτων
δικαιωμάτων επί δασών και δασικών εν γένει εκτάσεων
και άλλες διατάξεις» (Α΄ 303).
4. Το ν. 3852/2010 "Νέα Αρχιτεκτονική της Αυτοδιοίκησης και Αποκεντρωμένης Διοίκησης-Πρόγραμμα Καλλι-
κράτης" και κυρίως τα άρθρα 6 και 280 (Α΄ 87).
5. Τις διατάξεις του ν. 3861/2010 (Α΄ 112) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο ’’Πρόγραμμα Διαύγεια’’
και άλλες διατάξεις».
6. Το ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και άλλες διατάξεις» (Α΄ 66).
7. Τις διατάξεις του άρθρου 28 και 28Α του ν. 4325/2015
(Α΄ 47) «Εκδημοκρατισμός της Διοίκησης-Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις», όπως ισχύει
σήμερα.
8. Τις διατάξεις του π.δ. 142/2010 (Α΄ 235) «Οργανισμός
της Αποκεντρωμένης Διοίκησης Μακεδονίας - Θράκης».
9. Τις υπ’ αρ. 160417/1180/8-7-1980, 182447/3049/
24-9-1980 και 154659/24-05-1982 διαταγές του Υπουργείου Γεωργίας.
10. Τις υπ’ αρ. 68376/12-9-2013, 81156/30-10-2013,
58255/4-9-2017 και 21638/11-4-2018 εντολές της Γενικής Διεύθυνσης Δασών και Αγροτικών Υποθέσεων της
Αποκεντρωμένης Διοίκησης Μακεδονίας - Θράκης.
11. Τα υπ’ αρ. Γ39682/28-4-2015 και Γ8789/6-2-2017
έγγραφα του Εθνικού Τυπογραφείου.
12. Την υπ’ αρ. 14138/15-5-2017 (ΥΟΔΔ 250) απόφαση
του Υπουργού Εσωτερικών περί διορισμού Συντονιστή
της Αποκεντρωμένης Διοίκησης Μακεδονίας - Θράκης.
13. Την υπ’ αρ. 35748/30-5-2017 (Β΄ 1971) «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Μακεδονίας - Θράκης και παροχή
εξουσιοδότησης υπογραφής πράξεων και εγγράφων "Με
εντολή Συντονιστή" στους προϊσταμένους των οργανικών
μονάδων της Αποκεντρωμένης Διοίκησης Μακεδονίας Θράκης».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Ιουνίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 303
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
14. Την υπ’ αρ. 3726/9-3-2020 εισήγηση του Δασαρχείου Αλεξανδρούπολης, με την επισυναπτόμενη σ' αυτήν
έκθεση αυτοψίας Δασολόγου της υπηρεσίας, όπου προτείνεται η κήρυξη ως αναδασωτέας, της αναφερόμενης
στο θέμα έκτασης, αποφασίζουμε:
Κηρύσσουμε ως αναδασωτέα, έκταση εμβαδού «Εκατόν Είκοσι Εννέα χιλιάδων, Πεντακοσίων Εβδομήντα Εν-
νέα τετραγωνικών μέτρων και Είκοσι Τριών εκατοστών
του τετραγωνικού μέτρου» (129.579,23 τ.μ.), που βρίσκεται ανάντη του οικισμού Χώρας του Δήμου Σαμοθράκης
Περιφερειακής Ενότητας Έβρου, για προστατευτικούς
και υδρονομικούς σκοπούς, σύμφωνα με τις διατάξεις
της παρ. 2 του άρθρου 38 του ν. 998/1979.
Η ανωτέρω έκταση, εμβαδού 129.579,23 τ.μ., προσδιορίζεται από τα στοιχεία (1, 2,..,36, 1), όπως αυτή απει-
κονίζεται στο προσαρτημένο στην παρούσα απόφαση,
εξαρτημένο από το Εθνικό Τριγωνομετρικό Δίκτυο της
Χώρας, τοπογραφικό διάγραμμα κλίμακας 1:5.000, σε
προβολικό σύστημα Συντεταγμένων ΕΓΣΑ '87 και υπάγεται στις προστατευτικές διατάξεις της δασικής νομο-
θεσίας.
Η κήρυξη της εν λόγω έκτασης ως αναδασωτέας, ενεργείται βάση του άρθρου 117 παρ. 3 του Συντάγματος
της χώρας και σύμφωνα με τις διατάξεις της παρ. 2 του
άρθρου 38 και του άρθρου 41 του ν. 998/1979.
Η έκταση αυτή συνορεύει με:
Βόρεια: Βραχώδεις χορτολιβαδικές εκτάσεις.
Νότια: Βραχώδεις χορτολιβαδικές εκτάσεις και δάσος
πεύκης.
Ανατολικά: Βραχώδεις χορτολιβαδικές εκτάσεις.
Δυτικά: Οικισμός Χώρας Σαμοθράκης και δάσος πεύκης.
Σκοπός της κήρυξης της ανωτέρω έκτασης ως αναδασωτέας, είναι η διατήρηση του δασικού της χαρακτήρα,
ο αποκλεισμός της διάθεσής της για κάθε άλλη χρήση
και η αποκατάσταση της δασικής βλάστησης, με φυσική
ή τεχνητή αναδάσωση, σύμφωνα με εγκεκριμένη και
υλοποιημένη μελέτη αναδάσωσης, με σκοπό την συγκράτηση των εδαφών και την προστασία του οικισμού
της Χώρας Σαμοθράκης, από πλημμυρικά και διαβρωτικά φαινόμενα.
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητι-
κό Εφετείο Θεσσαλονίκης (άρθρο 47 ν. 3900/2010
Α΄ 213), εντός προθεσμίας εξήντα (60) ημερών, αρχομένη από την επομένη της δημοσίευσής της (άρθρο 46
του π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης, από
οποιονδήποτε έχει έννομο συμφέρον, σύμφωνα με τις
διατάξεις της παρ. 3 του άρθρου 35 του ν. 4280/2014 και
της παρ. 4 του άρθρου 44 του ν. 998/1979.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Αλεξανδρούπολη, 20 Μαΐου 2020
Ο Συντονιστής
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 73833
(2)
Εν μέρει ανάκληση απόφασης αναδάσωσης για
έκταση 3.282,35 τ.μ., λόγω: α) μη υπαγωγής αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Λακασά», Τοπικής Κοινότητας
Ξηροκάμπου, Δημοτικής Ενότητας Κυπαρισσίας,
του Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις της παρ. 4 του άρθρου 44 του ν. 998/1979,
όπως έχει προστεθεί με το άρθρο 36 του ν. 3698/2008
και αντικαταστάθηκε με το άρθρο 35 παρ. 3 του ν. 4280/
2014 «Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής
νομοθεσίας και άλλες διατάξεις».
3. Τις διατάξεις των άρθρων 28 του ν. 4325/2015
(Α’ 47) «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση.
Αποκατάσταση αδικιών και άλλες διατάξεις» και 24 του
ν. 4368/2016 (Α’ 21) «Μέτρα για την επιτάχυνση του κυβερνητικού έργου και άλλες διατάξεις» με το οποίο στον
ν. 4235/2015 προστίθεται άρθρο 28Α.
4. Την υπ’ αρ. 15870/15-5-2017 απόφαση Υπ. Εσωτερικών (Υ.Ο.Δ.Δ. 250) «Διορισμός του Νικολάου Παπαθε-
οδώρου του Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου».
5. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα Κυ-
βερνητικά όργανα».
6. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
8. Τις δ/γές του Υπουργείου Γεωργίας υπ’ αρ.:
α) 160417/1180/8-7-1980, β) 18244/3049/24-9-1980,
γ) 168692/3318/5-10-1981, δ) 85144/1468/9-9-1992
ε) 60284/365/26-1-1994, στ) οικ. 105204/2793/31-7-2002,
ζ) την υπ’ αρ. 158/1978 γνωμοδότηση του Νομικού Συμβουλίου του Κράτους.
9. Την υπ’ αρ. 153373/441/22-2-2017 (ΑΔΑ: 61ΤΗ4653Π8Ω7Θ) εγκύκλιο διαταγή Υπ.Π.ΕΝ «Περιοχές κηρυγμένων
αναδασωτέων εκτάσεων στους αναρτημένους δασικούς
χάρτες».
10. Την υπ’ αρ. 1736/11-11-1981 απόφαση του Νομάρχη Μεσσηνίας με την οποία κηρύχθηκε αναδασωτέα
έκταση 6.500,00 στρεμμάτων στις θέσεις «Κορφοξυλιά,
Κατσιμικάδα, Χιονίστρα, Χοιρόλακα Κοιν. Μουριατάδας,
Ελίτσα, Αναβριούς, Καμπιά, Ψυχρό, Ραγιά, Μουριά Κοιν.
Βρυσών, Αγιοβλασάκος, Αμάδες, Πεζούλες, Καμάρια, Χαλιάδες, Δήμου Κυπαρισσίας, Καρυούτα, Νταμάρι, Δήμου
Κυπαρισσίας και Κοιν. Ξηροκάμπου, Νομού Μεσσηνίας»
(Δ’ 84).
11. Την από 16-10-2019 αίτηση του Κωνσταντίνου Ματζώρου κατοίκου Ροδιάς για την άρση απόφασης ανα-
δάσωσης από έκταση 3.285,35 τ.μ. στη θέση «Λακασά»,
Τοπικής Κοινότητας Ξηροκάμπου, Δημοτικής Ενότητας
Κυπαρισσίας, Δήμου Τριφυλίας.
12. Την ΔΥ/9-12-2019 αναφορά της Δασοπόνου Ευγενίας Αλεξανδροπούλου, στην οποία για την εν λόγω
έκταση δεν ισχύει Πρωτόκολλο Διοικητικής Αποβολής,
ούτε προέρχεται από παραχώρηση, ενώ σήμερα είναι
χέρσος αγρός.
13. Την υπ’ αρ. ΔΥ/4-3-2020 έκθεση φωτοερμηνείας
του δασολόγου του Δασαρχείου Κυπαρισσίας, Νικολάου Χριστοδούλου, στην οποία αναφέρει ότι η ανωτέρω
έκταση κατά το έτος 1972 ήταν αγροτική καλλιεργούμενη έκταση, γυμνή βλαστήσεως.
14. Το γεγονός ότι η εν λόγω έκταση στον αναρτημένο δασικό χάρτη έχει τα χαρακτηριστικά φυτοκαλυψης
«Α.Ν.-Α.Α.» και ως εκ τούτου δεν έχει κυρωθεί.
15. Την υπ’ αρ. 578/11-3-2020 θετική εισήγηση του
Δασαρχείου Κυπαρισσίας.
16. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν.998/1979, όπως έχει προστεθεί με το άρθρο 36 του ν. 3698/2008 και αντικατα-
στάθηκε με το άρθρο 35 παρ. 3 του ν. 4280/2014, την
αριθμόν 1736/11-11-1981 απόφαση Νομάρχη Μεσσηνίας (Δ’ 84) ως προς την έκταση εμβαδού 3.282,35 τ.μ.
(τριών χιλιάδων διακοσίων ογδόντα δύο τετραγωνικών
μέτρων και τριάντα πέντε τετραγωνικών εκατοστών),
στη θέση «Λακασά», Τοπικής Κοινότητας Ξηροκάμπου,
Δημοτικής Ενότητας Κυπαρισσίας,, του Δήμου Τριφυλίας,
Νομού Μεσσηνίας η οποία περιγράφεται με στοιχεία 1, 2,
3, 4, 5, 6, 7, 8, 9, 10, 11, 1 και απεικονίζεται στο από 9-122019 τοπογραφικό διάγραμμα με κλίμακα 1:1.000 που
συνέταξε η δασοπόνος του Δασαρχείου Κυπαρισσίας
Ευγενία Αλεξανδροπούλου και το οποίο συνοδεύει της
απόφασή μας, επειδή: α) η εν λόγω έκταση είχε ανέκαθεν
αγροτική μορφή πριν και μετά την εκδήλωση της πυρκαγιάς το έτος 1981 και ως εκ τούτου δε υπάγεται στις
διατάξεις και τους περιορισμούς της δασικής νομοθεσίας
και β) δεν εντοπίζεται και δεν περιγράφεται με ακρίβεια
στο συνημμένο στην ανωτέρω απόφαση, τοπογραφικό
διάγραμμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
Έχει όρια:
Ανατολικά: Αναδασωτέα δημόσια δασική έκταση
(αριθμ. 1736/11-11-1981 αναδ. απόφαση Νομ. Μεσσηνίας) και χέρσο αγρό με κτίσμα (στάβλος).
Δυτικά: Αναδασωτέα δημόσια δασική έκταση (αριθμ.
1736/11-11-1981 αναδ. απόφαση Νομ. Μεσσηνίας).
Βόρεια: Αναδασωτέα δημόσια δασική έκταση (αριθμ.
1736/11-11-1981 αναδ. απόφαση Νομ. Μεσσηνίας).
Νότια: Αναδασωτέα δημόσια δασική έκταση (αριθμ.
1736/11-11-1981 αναδ. απόφαση Νομ. Μεσσηνίας) και
χέρσο αγρό με κτίσμα (στάβλος).
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (Α’ 98).
Για την υπόλοιπη έκταση παραμένει σε ισχύ η υπ’ αρ.
1736/11-11-1981 απόφαση Νομάρχη Μεσσηνίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 20 Μαΐου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 303/06.06.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200400303.pdf | Tokens: 13954]